AIŠKINAMASIS RAŠTAS

Dėl pritarimo projektų paraiškų rengimui ir finansavimui

**1. Parengto tarybos sprendimo projekto tikslai ir uždaviniai**

 Sprendimo tikslas - įvykdyti išankstines sąlygas, būtinas projektų „Molėtų gimnazijos mažo galingumo saulės fotovoltinės elektrinės įrengimas“, „Molėtų progimnazijos mažo galingumo saulės fotovoltinės elektrinės įrengimas“, „Molėtų ligoninės mažo galingumo saulės fotovoltinės elektrinės įrengimas“, „Molėtų rajono Balninkų pagrindinės mokyklos geoterminio šildymo sistemos įrengimas“, „Molėtų rajono Videniškių vienuolyno geoterminio šildymo sistemos įrengimas“, ir „Visuomeninės paskirties pastato Mindūnuose, Molėtų r., geoterminio šildymo sistemos įrengimas“ įgyvendinimui. Lietuvos aplinkos apsaugos investicijų fondas ( LAAIF) remia visuomeninį ir privatų sektorius, įgyvendinant aplinkos apsaugos projektus, mažinančius neigiamą ūkinės veiklos įtaką aplinkai. Pasinaudojant šio fondo lėšomis (iki 90 proc. finansavimas) planuojama įrengti mažo galingumo saulės fotovoltines elektrines įstaigose, kurios suvartoja daugiausiai elektros energijos. Vasaros sezono metu pagaminta perteklinė energija būtų priduodama į bendrą energetikos tinklą, o esant poreikiui įstaiga pasinaudotų sukauptu rezervu nemokamai. Sprendimu patvirtinamas ketinimas įgyvendinti šiuos projektus bei užtikrinama, kad bus skirtos būtinos lėšos.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 4 dalis.

Klimato kaitos specialiosios programos lėšų naudojimo 2016 m. sąmatos detalizuojančio plano, patvirtinto Lietuvos Respublikos aplinkos ministro 2016 m. kovo 7 d. įsakymu Nr. D1-165 „Dėl Klimato kaitos specialiosios programos lėšų naudojimo 2016 m. sąmatą detalizuojančio plano patvirtinimo“, 1.2.1. punktas.

Klimato kaitos specialiosios programos lėšų naudojimo tvarkos aprašo, patvirtinto Lietuvos Respublikos aplinkos ministro 2010 m. balandžio 6 d. įsakymu Nr. D1-275 „Dėl Klimato kaitos specialiosios programos lėšų naudojimo tvarkos aprašo patvirtinimo“, 28 punktas.

Darbo su klimato kaitos programos projektais tvarkos aprašo priedo Nr. 4, patvirtinto Lietuvos aplinkos apsaugos investicijų fondo direktoriaus 2011 m. liepos 29 d. įsakymu Nr. B-38, 2.13. ir 2.14. punktai.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – galimybė pasinaudojus ES fondų investicijomis ir sumažinti įstaigų išlaidas elektros energijai ir kurui. Priėmus sprendimą neigiamų pasekmių nenumatoma.

**4. Priemonės sprendimui įgyvendinti**

Organizuoti projekto rengimo ir įgyvendinimo procesą, pasirašyti jungtinės veiklos sutartis, numatyti reikiamus finansinius išteklius Molėtų rajono savivaldybės biudžete.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Planuojama bendra projektų preliminari vertė – 432.000,00 Eur, Iš jų ES fondų investicijų lėšos – 388.000,00 Eur, pareiškėjo ir partnerio lėšų dalis – 44.000,00 Eur.

**6. Vykdytojai, įvykdymo terminai**

Sprendimo vykdytojai – Įstaigų, kuriose planuojama įgyvendinti projektus, vadovai, administracijos darbuotojai.

Įvykdymo terminas – 2017 m.

Parengė

M. Jakubauskas

Strateginio planavimo ir investicijų

skyriaus vyr. specialistas